Okresná prokuratúra Košice I 
Mojmírova 5, 041 47 Košice 1 	

Sp. zn. : 4 Pv 244/12/8802	Košice I, 22.11.2012
EEČ : 2-63-17-2012

U Z N E S E N I E

Trestná vec:	obvinený XXXXX 
Prečin:	Zanedbanie povinnej výživy podľa § 207 odsek 1 Trestného zákona číslo 300/2005 Zbierky zákonov v znení zákona číslo 313/2011 Zbierky zákonov

Rozhodol: 	prokurátor Okresnej prokuratúry Košice I
Podľa § 215 odsek 1 písmeno h Trestného poriadku s poukazom na § 86 písmeno a Trestného zákona zastavujem trestné stíhanie obvineného:
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
-	v Košiciach a   inde v dobe od mesiaca január 2012 doposiaľ zanedbal vyživovaciu povinnosť voči dcére XXXXX., nar. XXXXX, a synovi XXXXX, nar. XXXXX, napriek tomu, že mu to vyplýva z rozsudku Okresného súdu XXXXX XXXXX, pod. XXXXX. XXXXX zo dňa XXXXX, ktorý nadobudol právoplatnosť dňa XXXXX, v ktorom je zaviazaný prispievať sumou vo výške 40,- € na každé dieťa, vždy do 30-teho dňa v mesiaci, čím na výživnom pre XXXXX z Košíc vznikol dlh vo výške 800,- €,

lebo zanikla trestnosť činu
Odôvodnenie:
Uznesením povereného príslušníka Obvodného oddelenia PZ  XXXXX - XXXXX, sp. zn. ČVS: ORP-XXXXX z XXXXX bolo začaté trestné stíhanie a dňa XXXXX vznesené obvinenie XXXXX pre prečin zanedbania povinnej výživy podľa § 207 ods. 1 Trestného zákona  na tom skutkovom základe, že: 

-	v Košiciach a   inde v dobe od mesiaca január 2012 doposiaľ zanedbal vyživovaciu povinnosť voči dcére XXXXX., nar. XXXXX, a synovi XXXXX., nar. XXXXX, napriek tomu, že mu to vyplýva z rozsudku Okresného súdu XXXXX XXXXX pod. č.p. XXXXX, zo dňa XXXXX, ktorý nadobudol právoplatnosť dňa XXXXX, v ktorom je zaviazaný prispievať sumou vo výške 40,- € na každé dieťa, vždy do 30-teho dňa v mesiaci, čím na výživnom pre XXXXX z Košíc vznikol dlh vo výške 800,- €.

	Po vykonaní dokazovania v skrátenom vyšetrovaní bol tunajšej prokuratúre podľa § 209 ods. 1 Trestného poriadku predložený spisový materiál s návrhom vyšetrovateľa, ktorému bol spis odstúpený z dôvodu príslušnosti, na rozhodnutie podľa § 215 ods. 1 písm. h/ Trestného poriadku, keďže obvinený dlžné výživné uhradil v celom rozsahu.

V priebehu skráteného vyšetrovania bolo do spisu zabezpečená výpoveď poškodenej XXXXX, ktorá v nej uviedla, že bývalý manžel uhradil sumu 800,- Eur, ktoré dlhoval ku koncu októbra 2012.
Takto obvinený nedlhuje od januára 2012 na výživnom žiadnu sumu.

	Podľa § 86 písm. a/ Trestného zákona trestnosť zanedbania povinnej výživy (§ 207 Trestného zákona) zaniká, ak trestný čin nemal trvalo nepriaznivé následky a páchateľ svoju povinnosť dodatočne splnil skôr, než sa súd odobral na záverečnú poradu.

	Podľa § 215 ods. 1 písm. h/ Trestného poriadku prokurátor zastaví trestné stíhanie, ak zanikne trestnosť činu. 

	Uhradením dlžného výživného teda zanikla trestnosť činu zanedbania povinnej výživy podľa § 207 Trestného zákona, pre ktorý bol stíhaný obvinený XXXXX, preto bolo potrebné rozhodnúť tak, ako je to uvedené vo výrokovej časti tohto uznesenia.

	Týmto rozhodnutím nie sú dotknuté práva poškodeného na náhradu škody, ktorú si môže uplatniť súdnou cestou v občianskom súdnom konaní.

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Ľuboš Kmec
prokurátor